Publication: Magyar Közlöny
Issue: MK-1999-68 (Year: 1999, Number: 68)
Era: 1990-2004
Section: szóló 1994. évi I. törvény 4. §-ának c) pontjában kapott
Paragraph Index: 47

4. A nyilvánosságra nem hozott információt szolgáltató Fél előzetes írásos engedélyével a fogadó Fél ilyen nyilvánosságra nem hozott információt annál szélesebb körben is terjeszthet, mint amit egyébként a fenti 3. bekezdés megenged. A Felek működjenek együtt megfelelő eljárások kidolgozásában előzetes írásos engedély igénylésére és beszerzésére az ilyen szélesebb körű terjesztéshez, és abban, hogy mindegyik Fél megadja az ilyen hozzájárulást addig a mértékig, ameddig ezt hazai irányelvei, szabályai és törvényei lehetővé teszik. B) Nem-dokumentált, nyilvánosságra nem hozott információk A jelen határozat alapján megrendezett szemináriumok és egyéb ülések nem-dokumentált, nyilvánosságra nem hozott vagy egyéb bizalmas információit, vagy az olyan információt, amely a munkatársak átirányításából, kutatóhelyek használatából vagy közös projektekumokból származik, a Feleknek vagy azok résztvevőinek a határozatban szereplő, a dokumentált információra előírt elvek szerint kell kezelniük; annak kikötésével, hogy az ilyen nyilvánosságra nem hozott, vagy egyéb bizalmas, illetve minősített információ fogadóját tájékoztatják a továbbított információ bizalmas jellegéről abban az időpontban, amikor a továbbítás megtörténik. C) Ellenőrzés Minden Félnek törekednie kell annak biztosítására, hogy a jelen határozat alapján rendelkezésére bocsátott, nyilvánosságra nem hozott információ ellenőrzése a határozatban foglaltakkal összhangban történjék. Ha valamelyik Fél tudomást szerez arról, hogy nem lesz képes vagy ésszerűen nem várható el tőle, hogy képes legyen a fenti A) és B) szakaszokban szabályozott rendelkezések kielégítésére, erről azonnal tájékoztatnia kell a másik Felet. A Feleknek ezt követően egyeztetniük kell a megfelelő intézkedések meghozatalát. FÜGGELÉK A Technológia Kezelési Terv (TMP) alapvető jellemzői A TMP olyan egyedi megállapodás, amelyet a résztvevők kötnek a közös kutatás megvalósításáról, illetve a résztvevők vonatkozó jogairól és kötelezettségeiről. Ami a szellemi tulajdonjogokat illeti, a TMP általában, olyan témákkal foglalkozik, mint egyebek között a birtoklás, a védelem, a kutatási és fejlesztési célokra irányuló felhasználói jogok, a hasznosítás és a terjesztés, beleértve a közös közzétételre, a vendégkutatók jogaira és kötelezettségeire, valamint a viták rendezési eljárásaira vonatkozó rendelkezéseket is. A TMP foglalkozhat még elsődleges és háttér-információkkal, a szabadalmaztatással és a biztosítandó anyagokkal is. 1999/68. szám III. MELLÉKLET Magyarország pénzügyi hozzájárulását szabályozó, a jelen határozat I. Mellékletének 5. Cikkében hivatkozott pénzügyi szabályok

Source: https://magyarkozlony.hu/hivatalos-lapok/13ab72879084ebca4e757a1a6cf3227e24b40dd4/dokumentumok/9a8779bbda20091b7791e773726b8b573f9b7e0e/letoltes